stanford-oval/wikipedia huggingface dataset:
חבורת סימטריות נקודתית
חבורות הסימטריה הנקודתיות מממד 2 > פרטים והסבר נוסף

החבורה האורתוגונלית המיוחדת  \ SO_{2}(\mathbb {R} ) מורכבת מסיבובים של המישור, שהמטריצות המייצגות אותן הן
 \ \left({\begin{array}{cc}\cos(\alpha )&\sin(\alpha )\\-\sin(\alpha )&\cos(\alpha )\end{array}}\right). אם מטריצה כזו שייכת, לאחר הצמדה, לחבורה  \ SL_{2}(\mathbb {Z} ), אז העקבה שלה,  \ 2\cos(\alpha ), היא מספר שלם. מכאן נובע שהסיבוב הוא בזוויות של 0, 60, 90, 120 או 180 מעלות. מאידך, כל תת-חבורה סופית של  \ SO_{2}(\mathbb {R} ) היא ציקלית, ולכן חבורות הסימטריה הנקודתיות מטיפוס ראשון, מממד 2, הן החבורות הציקליות מסדר 1,2,3,4 ו- 6.
חבורת סימטריות מטיפוס שני אפשר להצמיד, כך שהיא תכיל את השיקוף ביחס לציר x. נובע מכאן שחבורות הסימטריה מטיפוס שני הן החבורות הדיהדרליות  \ D_{1}=C_{2},D_{2}=C_{2}\times C_{2},D_{3},D_{4} ו-  \ D_{6} (כאשר הסדר של  \ D_{n} הוא 2n).
חבורות הסימטריה הנקודתיות מממד 2 > מיון הסריגים הדו-ממדיים לפי חבורות הסימטריה שלהם

נקבע נקודה בסריג L במרחב האוקלידי הדו-ממדי. את הסריג אפשר להזיז, כך שנקודה זו ממוקמת בראשית (הנקודה השחורה השמאלית בתרשים). בסריג יש נקודה קרובה ביותר לראשית, שאפשר לסמן ב-a. לאחר מתיחה, וסיבוב מתאים, אפשר להניח שהווקטור מן הראשית לנקודה זו הוא וקטור יחידה A המצביע ימינה מהראשית, כמתואר בחץ השחור בתחתית התרשים משמאל. בסריג יש נקודות נוספות; אפשר לבחור כזו שהיא קרובה ביותר למעט הראשונה, ולסמנה ב-b. מכיוון שלנקודה הזו אפשר להוסיף כפולות (שלמות) של A, שעור ה-x שלה מוכרח להיות בין 1/2- ל-1/2, כך שהיא נמצאת בין שני הקווים האנכיים הקיצוניים בציור. מכיוון שהנקודה הראשונה שבחרנו הייתה הקרובה ביותר, הנקודה השנייה נמצאת מחוץ למעגל היחידה, המאויר באפור; כלומר, היא נמצאת בתחום הירקרק, או על אחד הקווים התוחמים אותו (למעשה, על ידי הזזה ב-A אפשר להניח ש-b איננה על הקו התוחם השמאלי).
אם הנקודה b נמצאת באחת הנקודות הירוקות, התא היסודי בסריג הוא משושה, וחבורת הסימטריות הנקודתית המלאה שלו היא  \ D_{6}, מסדר 12.
אם b היא הנקודה החומה במרכז, אז הסריג ריבועי, וחבורת הסימטריות המלאה שלו היא  \ D_{4}, מסדר 8.
אם b היא כל נקודה אחרת על הקשת האדומה (שהנקודות עליה במרחק 1 מן הראשית, בדומה ל-a), אז קיימת סימטריית שיקוף (בקו החוצה את הזווית שבין a ל-b מנקודת הראשית), והחבורה היא  \ D_{2}, מסדר 4. התא היסודי הוא מעוין. אם b שייכת לאחד הקווים הכחולים האנכיים, אז מותרת סימטריה של שיקוף גם בציר x וגם בציר y, והחבורה היא שוב  \ D_{2}. במקרה זה התא היסודי הוא מלבן (אם b על הקו הכחול האמצעי), או מקבילית מלבנית (שבה הבסיס העליון מוסט ביחס לתחתון בדיוק במחצית אורך הבסיס).
בכל מקרה אחר (היינו, b שייכת לאזור הירקרק), אין לסריג סימטריות מלבד הסיבוב ב-180 מעלות, והחבורה מסדר 2.
חבורות הסימטריה הנקודתיות מממד 3

כמו בכל בעיית מיון, יש לקבוע היטב מתי שני אובייקטים מן הקבוצה שאותה מבקשים למיין, נחשבים שקולים זה לזה. נאמר ששתי חבורות סימטריה נקודתיות  \ G_{1} ו- \ G_{2} הן צמודות, אם קיימת העתקה אורתוגונלית A, כך ש-  \ G_{2}=AG_{1}A^{-1}. חבורות צמודות הן גם איזומורפיות כחבורות מופשטות, אך ההפך אינו נכון. (חבורה מופשטת מתוארת על ידי לוח הכפל שלה, אבל היא יכולה לפעול על המרחב האוקלידי בדרכים שונות באופן מהותי. למשל, הפעולות "שיקוף" ו"סיבוב ב-180 מעלות" של המישור, אינן צמודות, אף-על-פי שהחבורה המופשטת שהן יוצרות היא בשני המקרים החבורה היחידה מסדר 2).
במיון חבורות הסימטריה הנקודתיות שהמבנה שלהן ידוע באופן מופשט (היינו, הן איזומורפיות לחבורה ידועה H), יש למצוא את ההצגות הנאמנות, הממשיות, מממד 3, עם קרקטר של הצגות שלם - עד כדי הצמדה (ההצגות אינן בהכרח אי-פריקות).
חבורות הסימטריה הנקודתיות מממד 3 > תכונות מפתח

נניח ש- G חבורת סימטריות נקודתיות מטיפוס ראשון. כל איבר של G הוא מטריצת סיבוב תלת-ממדית; אם המטריצה מסובבת בזווית t סביב ציר מסוים, אז העקבה שלה היא  \ 1+2\cos(t), וזה מוכרח להיות מספר שלם. מכאן יוצא שזווית הסיבוב היא 0, 60, 90, 120 או 180 מעלות, והסדר של האיבר הוא 1,2,3,4 או 6. מעובדה זו, בצירוף הדרישה שכל טבלת הקרקטרים של החבורה תהיה שלמה, אפשר להסיק שסדר החבורה הוא מחלק של 24. יש 32 חבורות מופשטות מסדר כזה, והמיון מתקבל מסקירת ההצגות של כל אחת ואחת מהן (הפרטים לא יינתנו כאן).
חבורות הסימטריה הנקודתיות מממד 3 > סקירת המיון

יש 32 חבורות סימטריה נקודתיות (עד כדי צמידות). 11 מאלה הן מטיפוס ראשון, ועוד 21 מטיפוס שני. בין החבורות מטיפוס שני, יש 11 הכוללות את השיקוף  \ -I, ועוד 10 שאינן כוללות אותו.
כל חבורה מן הטיפוס הראשון איזומורפית לחבורה מופשטת משלה, המיוצגת באופן הזה רק פעם אחת. טענה דומה נכונה גם לחבורות מן הטיפוס השני הכוללות את השיקוף  \ -I. בין 10 החבורות הנותרות מן הטיפוס השני, יש שני זוגות של חבורות איזומורפיות, ועוד שש שאינן איזומורפיות זו לזו. בסך הכל, יש 18 חבורות מופשטות המיוצגות כחבורות סימטריה נקודתיות (מטיפוס ראשון או שני).
חבורות הסימטריה הנקודתיות מממד 3 > חבורות מופשטות שיש להן הצגה כחבורת סימטריה נקודתית

כל חבורת סימטריה נקודתית תלת-ממדית איזומורפית לאחת מן הבאות (בסוגריים נתון מספר ההצגות הלא-צמודות מהטיפוס הראשון, מספר ההצגות הלא-צמודות מהטיפוס השני הכוללות את השיקוף  \ -I, ומספר ההצגות הלא-צמודות מהטיפוס השני שאינן כוללות שיקוף זה):
 \ C_{1} (מטיפוס ראשון בלבד, היינו 1+0+0);
 \ C_{2} (מטיפוס ראשון, או מטיפוס שני בשני אופנים לא צמודים: 1+1+1);
 \ C_{3} (1+0+0);
 \ C_{4} (1+0+1);
 \ C_{2}\times C_{2} (1+1+1);
 \ C_{6} (1+1+1);
 \ D_{3} (1+0+1);
 \ D_{4} (1+0+2);
 \ C_{2}\times C_{4} (0+1+0);
 \ C_{2}\times C_{2}\times C_{2} (0+1+0);
 \ D_{6} (1+1+2);
 \ A_{4} (1+0+0);
 \ C_{2}\times C_{6} (0+1+0);
 \ C_{2}\times D_{4} (0+1+0);
 \ S_{4} (1+0+1);
 \ C_{2}\times D_{6} (0+1+0);
 \ C_{2}\times A_{4} (0+1+0); ו-
 \ C_{2}\times S_{4} (0+1+0).
כאן,  \ C_{n} היא החבורה הציקלית מסדר n,
 \ D_{n} היא החבורה הדיהדרלית, מסדר 2n,
 \ S_{4} היא החבורה הסימטרית בת 24 איברים, ו-  \ A_{4} היא חבורת התמורות הזוגיות, בת 12 איברים.
חבורות הסימטריה הנקודתיות מממד 3 > המיון למחלקות

רק 7 מכל חבורות הסימטריה הנקודתיות כוללות את כל הסימטריות הנקודתיות של סריג כלשהו. אלו הן
\ C_{2} (טריקלינית, 2),
\ C_{2}\times C_{2} (מונוקלינית, 3),
\ C_{2}\times C_{2}\times C_{2} (מעוינת, 3),
\ D_{6} (משולשת, 5),
\ C_{2}\times D_{4} (טטרגונלית, 7),
\ C_{2}\times D_{6} (הקסגונלית, 7), ו-
\ C_{2}\times S_{4} (קובית, 5)
בכל המקרים, מיוצגות כחבורות מטיפוס שני עם השיקוף  \ -I (כצפוי, משום ששיקוף זה הוא סימטריה של כל סריג). בהתאם לכך, ממיינים את 32 החבורות ל-7 מחלקות: חבורת סימטריות נקודתית G שייכת למחלקה הנשלטת על ידי חבורת סימטריות מלאה H, שהיא הקטנה ביותר מבין ה-7 המכילה את G. בסוגריים לעיל נתונים שמות המחלקות, ומספר החבורות השייכות לכל מחלקה.
חבורות הסימטריה הנקודתיות מממד 3 > היסטוריה

בשנת 1830 הוכיח הקריסטלוגרף הגרמני יוהאן פרידריך כריסטיאן הסל (Johann Friedrich Christian Hessel‏ 1871-1796) שבגביש יכולים להיות שלושים ושתיים חבורות סימטריות נקודתיות, כתוצאה מתבקשת מ"חוק האינדקסים היחסיים של פאות הגביש" של רנה ז'יסט אאיאי. עבודתו נשכחה עד שב-1867 הגיע המינרלוג הפיני אקסל גדולין (Axel Gadolin‏ 1892-1828) לאותה תוצאה.
ראו גם

חבורת סימטריות מרחבית
מיון הסריגים הדו-ממדיים לפי מיקומה של הנקודה השנייה במרחקה מן הראשית
יוהאן פוסקאול

| --- | --- |
אין תמונה חופשית
 לידה:  15 בינואר 1892 אמסטרדם, הולנד 
 פטירה:  27 בנובמבר 1945 (בגיל 53) אמסטרדם, הולנד 
 מדינה:  ממלכת ארצות השפלה 
 מקצוע:  לוחם מחתרת 
 צאצאים:  בפ ווסקאול 
 מספר צאצאים:  8 
 
יוהאן הנדריק פוסקאול (בהולנדית: Johannes Hendrik Voskuijl;‏ 15 בינואר 1892 – 27 בנובמבר 1945) היה אזרח הולנדי שסייע להסתיר את אנה פרנק ומשפחתה בזמן הכיבוש הגרמני של הולנד בעת מלחמת העולם השנייה. אביה של בפ פוסקאול.
ביוגרפיה

פוסקאול גר באמסטרדם ועבד כרואה חשבון, עד שגילו המבוגר אילץ אותו לפרוש. לו ולאשתו כריסטינה, היו שמונה ילדים. אחת מבנותיו, אליזבת "בפ", התקבלה בשנת 1937 לעבודה בסניף ההולנדי של החברה הגרמנית אופקטה בניהולו של אוטו פרנק ובשנת 1942 הפכה למנהלת האדמיניסטרטיבית של החברה. בהמלצתה, קיבל אוטו פרנק את יוהאן לעבודה כמנהל המחסנים של החברה. ביום 6 ביולי 1942 עברה משפחת פרנק למחבוא, מחשש לחייהם מידי הגסטפו ומשתפי הפעולה ההולנדיים עושי דברם. המחבוא היה חלל בן 3 קומות שהכניסה אליו הייתה ממבואה בקומה העליונה של משרדי החברה. בפ סייעה להסתיר את המשפחה, יחד עם עובדים נוספים בחברה יוהנס קליימן, יאן חיס, ויקטור קוגלר ומיפ חיס. היא הכניסה גם את יוהאן פוסקאול בסוד העניין, והוא בנה את ארון הספרים שהסתיר את הכניסה למחבוא.
בהמשך עברו למסתור גם משפחת ואן-פלס ופרידריך פפר. יוהאן ובפ המשיכו לשמור על קשר עם משפחת פרנק. אנה פרנק כינתה אותו ביומנה "הנס פוסן", אולם בכל המהדורות של היומן שפורסמו מאז 1985, "הוחזר" לו שמו האמיתי. שאר משפחת פוסקאול לא הייתה מעורבת בסוד, ויוהאן ובפ הקפידו לא לדבר על כך בבית. ב-1943 אובחן יוהאן כחולה סרטן, ונאלץ לפרוש מהעבודה ולהפסיק לבקר אצל המסתתרים. במקומו הובא לבניין וילם ואן מארן. ב-4 באוגוסט 1944 פרצו למחבוא שוטרים ממשטרת הסדר ועצרו את כל המסתתרים. בראש הכוח עמד נגד אס אס קרל זילברבאואר מהאס דה ועמו עוד שלושה קציני משטרה נוספים. משפחת פרנק ושאר דיירי המחבוא נלקחו למטה הגסטאפו ומשם הועברו, לאחר חקירה, לבית מעצר בו שהו יומיים ולאחר מכן הועברו למחנה המעבר המשטרתי ליהודים וֶסְטֶרְבּוֹרְק.
אנשי המשטרה פעלו על סמך הלשנה של אדם שנותר אלמוני עד ימינו. לפי חלק מהדעות, המלשין היה ואן מארן שהחליף את פוסקאול כאחראי המחסנים. עם זאת, בספר שנכתב ב-2015 על ידי העיתונאי הפלמי ירואן דה ברוין, בשיתוף עם בנה הצעיר של בפ, יופ ואן וייק, נטען כי בתו הצעירה של יוהאן, נלי, היא זאת שהלשינה על המסתתרים. נלי הייתה פרו-נאצית, ומעולם לא הסכימה עם אהדתם של אביה ואחותה ליהודים. לטענת בנה של בפ, אמו חשדה בנלי תמיד אולם חששה להסגיר אותה. כמו כן על פי עדותו של זילברבאואר, למלשין היה קול של אשה צעירה. נלי נפטרה ב-2001 מבלי שחלקה בפרשה יחקר. חשודים נוספים בפרשה הם טוני אהלרס ולנה הרצוג.
קוגלר וקליימן נעצרו גם כן, אולם בני הזוג חיס כמו גם בפ ויוהאן הצליחו להתחמק ממעצר. קוגלר וקליימן שרדו את המלחמה, אולם מבין המסתתרים רק אוטו פרנק שרד. יוהאן פוסקאול לא התגבר על הסרטן שלו, ונפטר ב-27 בנובמבר. הלווייתו נערכה ב-1 בדצמבר בהשתתפות אוטו פרנק ושאר המסתירים.
לקריאה נוספת

מיפ חיס, נזכור את אנה פרנק, הוצאת דביר, 1987.
הערות שוליים

↑  ההלשנה על אנה פרנק והאחראי לה
↑   שלמה פפירבלט, עדויות חדשות שופכות אור על תעלומה בת יותר מ-70 שנה - מי הלשין לנאצים על אנה פרנק ומשפחתה?, באתר הארץ, 8 באפריל 2015
טקס פרסי לורנס אוליבייה 2020

| --- | --- |
 תאריך:  2020 
 מיקום:  אלברט הול 
 מנחים:  ג'ייסון מנפורד 
 →2019 2021←
 
טקס הענקת פרסי לורנס אוליבייה לשנת 2020 נערך ב-25 באוקטובר 2020 בלונדון פלדיום בהנחיית ג'ייסון מנפורד.
הטקס היה אמור להיערך ב-5 באפריל 2020 ברויאל אלברט הול, אבל בוטל בשל מגפת הקורונה.
הפקות עם מועמדויות וזכיות מרובות

ההפקות הבאות זכו במספר פרסים:
3: & Juliet, "אוון הנסן היקר", "אמיליה"
2: "מותו של סוכן", Leopoldstadt, "מרי פופינס", Present Laughter
ההפקות הבאות היו מועמדות למספר פרסים:
9: & Juliet
8: "כנר על הגג"
7: "אוון הנסן היקר"
6: "מרי פופינס"
5: "סיראנו דה ברז'ראק", "מותו של סוכן", "רוסמרהולם"
4: Present Laughter, "הדוד וניה"
3: "אמלי", "אמיליה"
2: A Very Expensive Poison,‏ Berenice,‏ The Doctor, "אוויטה", "פליבג", "יוסף וכתונת הפסים המשגעת", Leopoldstadt,‏ Noye's Fludde,‏ The Ocean at the End of the Lane,‏ Waitress
הערות שוליים

↑  "Olivier Awards 2020". Society of London Theatre. נבדק ב-28 בספטמבר 2020. {{cite web}}:  (עזרה)
↑  McPhee, Ryan (17 במרץ 2020). "Olivier Awards Cancel 2020 Ceremony". Playbill. נבדק ב-17 במרץ 2020. {{cite web}}:  (עזרה)
↑  Thomas, Sophie (3 במרץ 2020). "Olivier Awards 2020: Full List of Nominations". LondonTheatre.co.uk. נבדק ב-3 במרץ 2020. {{cite web}}:  (עזרה)
| פרס לורנס אוליבייה |
| --- | --- | --- |
| פרסים עכשוויים | מחזה חדש • קומדיה חדשה • הפקה מחודשת • שחקן • שחקנית • הופעה בתפקיד משנה (שחקן בתפקיד משנה, שחקנית בתפקיד משנה) |  |
| מחזות זמר | מחזמר חדש • הפקה מחודשת של מחזמר • שחקן במחזמר • שחקנית במחזמר • הופעה בתפקיד משנה במחזמר (שחקן בתפקיד משנה במחזמר, שחקנית בתפקיד משנה במחזמר) • הישג במוזיקה |  |
| הפקה / יצירה | • במאי • כוריאוגרפיה  • עיצוב תפאורה • עיצוב תלבושות • עיצוב תאורה • סאונד |  |
| מחול / אופרה | הפקת מחול חדשה • הפקת אופרה חדשה • הישג במחול • הישג באופרה |  |
| פרסים מיוחדים / אחרים | פרס מיוחד של האיגוד • בידור ומשפחה • Achievement in an Affiliate Theatre • חביב הקהל |  |
| פרסי עבר | שחקן השנה במחזה חדש • שחקנית השנה במחזה חדש • שחקן השנה בהפקה מחודשת • שחקנית השנה בהפקה מחודשת • הופעה בקומדיה • הופעה במחזמר • שחקן השנה בתפקיד משנה • שחקן חדש במחזה • השחקן המבטיח • הופעה של להקה • במאי במחזה • במאי במחזמר • המחזאי המבטיח ביותר • הישג במחזמר |  |
| טקסים | 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 (לא נערך) • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 |  |
טורונטו רבתי

| --- | --- |

 מספר יישובים:  25
 מדינה:  קנדה קנדה
 העיר הגדולה:  טורונטו
 על שם:  טורונטו 
 שטח:  7,124.15 קמ"ר
 אוכלוסייה:  ‏
  ‑ במטרופולין:  6,417,516 (2016)
  ‑ צפיפות:  850 נפש לקמ"ר (2016)
 קואורדינטות:  43°38′00″N 79°23′00″W﻿ / ﻿43.633333333333°N 79.383333333333°W﻿ / 43.633333333333; -79.383333333333 
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי טורונטו רבתי(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי טורונטו רבתי(למפת אונטריו רגילה) טורונטו אוטווה מיסיסוגה וינדזור ת'אנדר ביי טימינס קנורה גרייטר סדברי מניטובה קוויבק ארצות הברית מפרץ הדסוןטורונטו רבתי(למפת אונטריו מוגדלת) טורונטו אוטווה מיסיסוגה וינדזור ת'אנדר ביי טימינס קנורה גרייטר סדברי מניטובה קוויבק ארצות הברית מפרץ הדסוןטורונטו רבתי   he tabBackground:;tabBorder:#aaa;defaultTab:0;
 
אזור טורונטו רבתי (באנגלית: Greater Toronto Area, או בקיצור GTA) הוא המטרופולין המאוכלס ביותר בקנדה. המטרופולין כולל בין היתר את העיר טורונטו. בסך הכל אזור זה כולל 25 רשויות עירוניות, פרבריות וכפריות.
אזור טורונטו רבתי משתרע בסך הכל על פני 7,124 קמ"ר וצפיפות האוכלוסין באזור זה, נכון לשנת 2016, הייתה 850 תושבים לקמ"ר.
לפי מפקד האוכלוסין של 2016 אזור טורונטו רבתי כלל באותה העת 6,417,516 תושבים.
הערות שוליים

↑  OECD "OECD Territorial Reviews OECD Territorial Reviews: Toronto, Canada 2009" OECD Publishing, ISBN 92-64-07940-8 p37
↑  "Population and Dwelling Count Highlight Tables, 2016 Census". Statistics Canada. ארכיון מ-11 בפברואר 2017. נבדק ב-8 בפברואר 2017. {{cite web}}:  (עזרה)
| --- | --- |
בקרת זהויות :  NLI: 987007465324005171  GND: 4119660-0  VIAF: 315157307   WorldCat (עם VIAF): 315157307 
ערך זה הוא קצרמרבנושא קנדה. אתם מוזמנים לתרום לוויקיפדיה ו.
טקס פרסי לורנס אוליבייה 2015

| --- | --- |

אמנדה אבינגטון בטקס פרסי לורנס אוליבייה 2015
 תאריך:  2015 
 מיקום:  בית האופרה המלכותית, קובנט גארדן 
 מנחים:  לני הנרי
 →2014 2016←
 
טקס הענקת פרסי לורנס אוליבייה לשנת 2015 נערך ב-12 באפריל 2015 בבית האופרה המלכותית שבלונדון. את הטקס הנחה לני הנרי. קטעים נבחרים מהטקס שודרו בטלוויזיה בערוץ ITV1.
הפקות עם מועמדויות וזכיות מרובות

ההפקות הבאות היו מועמדות למספר פרסים:
9: "ממפיס"
8: Beautiful
7: "מראה מעל הגשר"
6: King Charles III
5: "עיר של מלאכים", Sunny Afternoon, "וולף הול" / "הביאו את הגופות"
4: The Nether
3: Here Lies Love, "נעצר בחצות"
2: "חשמלית ושמה תשוקה", "קאטס", Dirty Rotten Scoundrels,‏ Made in Dagenham, "מיס סייגון", "ציד המכשפות", "אמני השירה מנירנברג", "נשים על סף התמוטטות עצבים"
ההפקות הבאות זכו במספר פרסים:
4: Sunny Afternoon
3: "מראה מעל הגשר"
2: Beautiful, "עיר של מלאכים", "ממפיס", "אמני השירה מנירנברג", "וולף הול" / "הביאו את הגופות"
הערות שוליים

↑  "Lenny Henry to host Olivier Awards". officiallondontheatre.co.uk.
↑  "Biggest Theatre Awards". olivierawards.com. אורכב מ-המקור ב-2014-12-18. נבדק ב-2015-02-26.
| פרס לורנס אוליבייה |
| --- | --- | --- |
| פרסים עכשוויים | מחזה חדש • קומדיה חדשה • הפקה מחודשת • שחקן • שחקנית • הופעה בתפקיד משנה (שחקן בתפקיד משנה, שחקנית בתפקיד משנה) |  |
| מחזות זמר | מחזמר חדש • הפקה מחודשת של מחזמר • שחקן במחזמר • שחקנית במחזמר • הופעה בתפקיד משנה במחזמר (שחקן בתפקיד משנה במחזמר, שחקנית בתפקיד משנה במחזמר) • הישג במוזיקה |  |
| הפקה / יצירה | • במאי • כוריאוגרפיה  • עיצוב תפאורה • עיצוב תלבושות • עיצוב תאורה • סאונד |  |
| מחול / אופרה | הפקת מחול חדשה • הפקת אופרה חדשה • הישג במחול • הישג באופרה |  |
| פרסים מיוחדים / אחרים | פרס מיוחד של האיגוד • בידור ומשפחה • Achievement in an Affiliate Theatre • חביב הקהל |  |
| פרסי עבר | שחקן השנה במחזה חדש • שחקנית השנה במחזה חדש • שחקן השנה בהפקה מחודשת • שחקנית השנה בהפקה מחודשת • הופעה בקומדיה • הופעה במחזמר • שחקן השנה בתפקיד משנה • שחקן חדש במחזה • השחקן המבטיח • הופעה של להקה • במאי במחזה • במאי במחזמר • המחזאי המבטיח ביותר • הישג במחזמר |  |
| טקסים | 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 (לא נערך) • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 |  |
חרסון (מחוז, רוסיה)

מחוז חרסון (ברוסית: Херсонская область)  אחד ממחוזות רוסיה, שוכן בדרום המדינה, ובירתו העיר הניצ'סק. המחוז נחשב כחלק מהסובייקטים הפדרליים שלה, אך הוא ממוקם בגבולות בינלאומיים כחלק מאוקראינה וסיפוחו לרוסיה לא מוכר על ידי האומות המאוחדות.
שטח המחוז כ-28 אלף קמ"ר. גובל במזרח במחוז זפורוז'יה, בדרום בים אזוב, רפובליקת קרים, ובים השחור ובמערב במחוז מיקולאייב שבאוקראינה.
המחוז נכבש על ידי צבא רוסיה בימי הפלישה הרוסית לאוקראינה אך חלקו הצפוני הוחזר לאוקראינה ב-11 בנובמבר ומאז רוסיה שולטת רק בחלקו הדרומי. בימי הכיבוש מונה וולודימיר סלדו לראש המינהל האזרחי-צבאי של חרסון.
היסטוריה > הכיבוש הרוסי

הכוחות המזוינים של הפדרציה הרוסית כבשו את רוב מחוז חרסון לאחר קרב חרסון בתחילת מרץ 2022. באמצע מאי 2022 הודיע הממשל הצבאי-אזרחי בחרסון שמונה על ידי רוסיה על כוונתו להסתפח לפדרציה הרוסית. לפי דיווחים שונים, כוחות רוסיים עינו, רצחו וחטפו אזרחים אוקראינים בשטחים הכבושים של חרסון.
הממשל הצבאי-אזרחי הרוסי בחרסון יזם משאל עם מדומה, על הכרזת מדינה ריבונית עצמאית שתהיה לה שאיפה חוקתית להסתפח לאלתר לפדרציה הרוסית כסובייקט פדרלי. משאל העם הבלתי חוקי נערך בתנאים מפוקפקים, כולל סקרים מדלת לדלת על ידי "נציבים" בליווי חיילים חמושים, דבר שעורר פחד והשפיע על תוצאות משאל העם. תוצאות משאל העם נחשבות כמפוברקות וספגו גינוי בינלאומי ואינו מוכר על ידי רוב הקהילה הבינלאומית.
על פי נתונים שפרסמו ממשאל העם על ידי רשויות הממשל הצבאי-אזרחי בחרסון, 87.05% (497,051) תמכו בסיפוח לפדרציה הרוסית, עם 12.05% (68,832) שהתנגדו ו-0.9% של פתקים פסולים, בשיעור הצבעה של 76.86%. לטענתם, השתתפו 571,001 מצביעים.
היסטוריה > סיפוח

חלקים ממחוז חרסון באוקראינה סופחו ב-30 בספטמבר, יחד עם הרפובליקה העממית של דונייצק, הרפובליקה העממית של לוהנסק ומחוז זפוריז'יה. חלק מהאזורים לאורך גבולות מחוז מיקולאיב ומחוז דניפרופטרובסק באוקראינה נתפסים על ידי רוסיה כחלק ממנה אך נותרו תחת הממשל האוקראיני בפועל.
החל מ-3 באוקטובר 2022, סמכות השיפוט הרוסית על האזור אינה מוכרת על ידי אף מדינה ריבונית; האזור כולו מוכר כשטח ריבוני של אוקראינה, שרואה בכל המחוזות שסופחו לרוסיה ככבושים זמנית.
בנובמבר 2022, הצבא הרוסי נסוג מהעיר חרסון ומשאר חלקו הצפוני של המחוז ומשרדי מושל המחוז והמינהל הצבאי עברו לעיר השוכנת באזור הדרומי של  במחוז, הניצ'סק.
סמליל המחוז בתקופת הכיבוש הרוסי, מרץ עד ספטמבר 2022
יום הולדת (שיר של עדן)

יום הולדת הוא שירה של להקת עדן הישראלית, שנכלל באלבומה בעל אותו השם, אשר יצא לאור בשנת 1999.
מילות השיר ולחנו נכתבו על ידי ג'קי עובד, גבריאל בטלר, יעקב למאי ומשה דץ. המילים משלבות עברית ואנגלית, ואת השורות באנגלית שרו שני הזמרים דוברי-האנגלית בלהקה, האחים אדי וגבריאל בטלר.
להקת עדן והשיר נבחרו לייצג את ישראל בתחרות האירוויזיון ה-44, שהתקיימה בבנייני האומה בירושלים ב-1999. בתחרות זכה השיר ב-93 נקודות והגיע למקום החמישי מבין 23 שירים משתתפים. גם בישראל זכה השיר להצלחה, כאשר דורג במקום השישי במצעד הפזמונים העברי השנתי של רשת ג' לשנת תשנ"ט. השיר המשיך לשמור על פופולריות בישראל גם שנים לאחר התחרות, בפרט כשיר המושמע בחגיגות ימי הולדת.
הערות שוליים

↑  על פי דף האלבום "יום הולדת", באתר Mooma. האתרים שירונט ו אקו"ם מציינים רשימת יוצרים שונה במקצת.
יום הולדתו של ג'פרסון

| --- | --- |

 סוג:  חג 
 מועד
 תאריך:  13 באפריל
 
יום הולדתו של ג'פרסון הוא חג פדרלי בארצות הברית, המציין באופן רשמי את הולדתו של הנשיא האמריקאי השלישי, תומאס ג'פרסון, ב-13 באפריל 1743. יום זה הוכר על ידי פרנקלין דלאנו רוזוולט כחלק מהכרזה הנשיאותית 2276, שהוצאה ב־21 במרץ 1938.
לאחרונה, הנשיא ג'ורג' ווקר בוש הוציא את הכרזה נשיאותית 8124 ב-11 באפריל 2007, באומרו כי "... ביום תומאס ג'פרסון, אנו מציינים את יום הולדתו של דמות מונומנטלית שמקומה בהיסטוריה של אומתנו תמיד נוקיר".
הערות שוליים

↑  Birth of Thomas Jefferson
↑  Thomas Jefferson Day Pub Res No 60 of August 16, 1937
↑  Proclamation 8124 of April 11, 2007
| חגים בארצות הברית |
| --- | --- | --- |
| חגים פדרליים | חג המולד • יום קולומבוס • יום העצמאות • יום העבודה • יום מרטין לותר קינג • יום הזיכרון • ראש השנה האזרחית • חג ההודיה • יום החיילים המשוחררים • יום הולדתו של וושינגטון (יום הנשיאים) • יום הולדתו של ג'פרסון |  |
| חגים לאומיים במדינות ארצות הברית (והמדינות בהן הם נחגגים) | יום אינדיאנה (אינדיאנה) • יום אלבמה (אלבמה) • יום אלסקה (אלסקה) • יום ג'ורג'יה (ג'ורג'יה) • יום ג'פרסון דייוויס (אלבמה, פלורידה) • יום הדגל (פלורידה, פנסילבניה) • יום הולדתו של לינקולן (קליפורניה, קונטיקט, אילינוי, מונטנה, ניו ג'רזי, ניו יורק, אינדיאנה, וירג'יניה המערבית) • יום המשפחה (נבדה) • יום הארווי מילק (קליפורניה) • יום וירג'יניה המערבית (וירג'יניה המערבית) • יום טרומן (מיזורי) • ערב חג המולד (קנטקי, קרוליינה הצפונית) • יום מיזורי (מיזורי) • יום מרילנד (מרילנד) • יום נבדה (נבדה) • יום סיווארד (אלסקה) • יום קמהמה (הוואי) • יום קרב בנינגטון (ורמונט) • יום רוזה פארקס (קליפורניה) • יום רונלד רייגן (קליפורניה) |  |
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
יוהאן פון קירכבאך אאוף לאוטרבאך

| --- | --- |

יוהאן פון קירכבך אאוף לאוטרבאך
 לידה:  7 בספטמבר 1858  קרונשטאט, האימפריה האוסטרית
 פטירה:  3 באוקטובר 1920 (בגיל 62) אוסטריה וינה, הרפובליקה האוסטרית הראשונה
 מדינה:  אוסטריה 
 השכלה:  האקדמיה הצבאית הטרזיאנית 
 השתייכות:   הצבא האוסטרו-הונגרי.
 תקופת הפעילות:  1875–1918 (כ־43 שנים)
 דרגה:   גנרל חיל הרגלים
 תפקידים בשירות
 מפקד הדיוויזיה השמינית מפקד הקורפוס השני המושל הצבאי של וינה
 פעולות ומבצעים
 מלחמת העולם הראשונה
 
יוהאן פרדיננד פרנץ פרייהר פון קירכבך אאוף לאוטרבאך (בגרמנית: Johann Ferdinand Franz Freiherr von Kirchbach auf Lauterbach;‏ 7 בספטמבר 1858 – 3 באוקטובר 1920) היה גנרל אוסטרו-הונגרי, שפיקד על קורפוס במלחמת העולם הראשונה, והיה המפקד הצבאי האחרון של וינה.
ביוגרפיה > תחילת דרכו

קירכבך נולד ב-7 בספטמבר 1858 בעיר "קרונשטאט" שנמצאה אז בתחומי האימפריה האוסטרית. כיום שם העיר בראשוב, והיא נמצאת בתחומי רומניה המודרנית. משפחת קירכבך הייתה משפחת אצולה מסועפת שהצמיחה מקרבה אנשי צבא רבים בצבאות גרמניים שונים. אחיו הגדול היה קרל פון קירכבך אאוף לאוטרבאך, ששרת גם הוא בצבא האוסטרי והגיע לדרגת גנרל-אוברסט. לפיכך, כחלק מהמסורת המשפחתית, הוא נכנס בגיל צעיר למכון לצוערים. מאוחר יותר הוא למד באקדמיה הצבאית הטרזיאנית, וב-24 באפריל 1879 התגייס לצבא בדרגת לויטננט. ב-1 במאי 1884 הועלה לדרגת אובר-לויטננט, וב-1 באפריל 1888 הועלה לדרגת האופטמן. ומ-1891 עד 1894 שימש כמורה לטקטיקות צבאיות באקדמיה הצבאית בוווינר נוישטאדט. ב-1 במאי 1895 הועלה לדרגת מיור, וב-1 בנובמבר 1897 הועלה לדרגת אוברסט-לויטננט.
ב-1 בפברואר 1901 הוא הועלה לדרגת אוברסט ומונה לראש מטה הקורפוס ה-14. הוא פיקד עליו עד נובמבר 1906. ב-3 במאי 1907 הוא הועלה לדרגת גנרל-מיור, וב-18 באוקטובר 1910 קיבל פיקוד על בריגדת החי"ר ה-55. ב-29 באפריל 1911 הועלה לדרגת פלדמרשל-לוטננט, וקיבל פיקוד על הדיוויזיה השמינית בבולצאנו.
ביוגרפיה > מלחמת העולם הראשונה

עם פרוץ מלחמת העולם הראשונה באוגוסט 1914 היה קירכבך מפקד הדיוויזיה השמינית, שנכללה במסגרת הארמייה הראשונה של ויקטור דנקל. הוא לקח חלק בקרב גליציה, ובכלל זה בקרב קרשניק וקרב לבוב. בספטמבר של אתה שנה הוא קיבל פיקוד על הקורפוס השני. ב-16 בפברואר 1915 הוא הועלה לדרגת גנרל חיל הרגלים, והשתתף בלחימה בשלזיה ובמתקפת גורליצה-טרנוב. ב-10 בינואר 1916 הועבר לכוחות המילואים, ולאחר מכן מונה לתפקיד המושל הצבאי של וינה. בתפקיד זה הוא החזיק עד סוף המלחמה.
ביוגרפיה > אחריתו

לאחר המלחמה פרש קירכבך מהצבא. הוא מת בווינה ב-3 באוקטובר 1920, בגיל 62.